Serkêşîya TJK-E û KCDK-E bajarê Strasbourgî yê Fransa de bi şîarê ''vara îşxal û qirkerdişî her ca Avaşîn, Zap û Metîna yê. Dem demê azadîye yo'' çalakîya roniştişî ya ke 12ê gulane dîyaye destpêkerdene hewteyê dîyinî de ya.
Çalakîye ewro hetê grûba newîye ra ameye dewrgirewtene  ke 25 kesê ke Almanya û Swîsre ra ameyî tede ca genê. Çalakîya ronişitşî cayê Nobeta Azadîye yo ke dezgehê Ewropa tede yê her roje saete 09.00 ra heta 17:00 yena domnayene. Çalakîya ke 78 sazgehê Kurdîstan û Tirkîya paştî danê ci semedê protestokerdişê tecrîdê serê Rayberê Şarê Kurdî Abdullah Ocalanî û hêrişê îşxalî yê vera Herêmanê Pawitişî yê Medya yena kerdene. Çalakîya ke do çar hewteyî bêro domaneyene de reyna bevêngîya Ewropa zî yena şermezarkdene û veng dîyeno kurdan û dostanê înan ke wa têkoşînî pîlêr bikerê.
